Temeljem članka 28. stavak 4. Zakona o komunalnom gospodarstvu („Narodne novine“ 36/95, 70/97, 128/99, 57/00, 129/00, 59/01, 26/03, - pročišćeni tekst, 82/04, 110/04-Uredba, 178/04, 38/09, 79/09, 153/09, 49/11, 144/12,94/13 i 153/13) i članka 41. Statua Općine Ernestinovo („Službeni glasnik“ Općine Ernestinovo 1/13 i 4/13) općinski načelnik na 23. sjednici Općinskog vijeća Općine Ernestinovo održanoj 16. ožujka 2016. godine podnosi

**IZVJEŠĆE**

**o izvršenju Programa održavanja komunalne infrastrukture**

**na području Općine Ernestinovo za 2015. godinu**

I.

Općinsko vijeće na 13. sjednici održanoj 5. prosinca 2014. donijelo je Program održavanja komunalne infrastrukture na području Općine Ernestinovo za 2015.

Na svojoj 2. sjednici održanoj 21. prosinca 2015. Općinsko vijeće donijelo je Izmjene Programa održavanja komunalne infrastrukture, u skladu s izmjenama i dopunama Proračuna Općine Ernestinovo za 2015.

Odredba članka 28. stavka 4. Zakona o komunalnom gospodarstvu propisuje da je izvršno tijelo jedinice lokalne samouprave dužno do kraja ožujka svake godine predstavničkom tijelu jedinice lokalne samouprave podnijeti izvješće o izvršenju Programa održavanja komunalne infrastrukture, za prethodnu kalendarsku godinu.

II.

Programom održavanja komunalne infrastrukture obuhvaćene su sljedeće komunalne djelatnosti:

1. održavanje čistoće u dijelu koji se odnosi na čišćenje javnih površina
2. održavanje javnih površina
3. održavanje groblja
4. javna rasvjeta
5. **Održavanje čistoće u dijelu koji se odnosi na čišćenje javnih površina**

Planirano je zimsko održavanje nerazvrstanih cesta, odnosno čišćenje od snijega i leda, te posipanje prometnica solju u sljedećim ulicama:

* Ernestinovo: Stadionska, A. Stepinca, P. Smajića, N. Š. Zrinskog, Frankopanska, M. Gupca, Sunčana, Bana Jelačića, Ivana Gorana Kovačića
* Laslovo: Školska, Mirna, Dr. Franje Tuđmana, J. Kozarca, Pobjede, Frančićeva, Vinogradska, Zadružna.
* Divoš: Koče Popovića

Planirana sredstva: 32.000,00 kn

Izvršenje: 31.814,00 kn

Planirane aktivnosti izvršene su u cijelosti.

1. **Održavanje javnih površina**

Planirano je održavanje javnih površina, parkova, te košenje i održavanje travnatih površina u naseljima Ernestinovo, Laslovo i Divoš.

Planirana sredstva: 11.000,00 kn

Izvršenje: 8.966,00 kn

Planirane aktivnosti izvršene su u cijelosti.

1. **Održavanje groblja**

Planirano je održavanje groblja košenjem travnatih površina te održavanje pristupa groblju, na mjesnim grobljima u Ernestinovu, Laslovu i Divošu.

Planirana sredstva: 23.730,00 KN

Izvršenje: 14.619,00 kn

Planirane aktivnosti izvršene su u nešto manjem obujmu od planiranoga jer nije bilo potrebe za čestim održavanjem zbog sušne jeseni.

1. **Javna rasvjeta**

Planirano je održavanje javne rasvjete, plaćanje električne energije potrebne za rasvjetljavanje javnih prometnih površina te zamjena dotrajalih i neispravnih rasvjetnih tijela, po potrebi.

Planirana sredstva: 317.000,00 kn

Izvršenje: 303.705,00 kn

Planirane aktivnosti izvršene su u nešto manjem obujmu. Smanjeno izvršenje u odnosu na plan odnosi se na zamjenu dotrajalih i neispravnih rasvjetnih tijela, jer nije bilo potrebe za većim popravcima.

III.

Održavanje komunalne infrastrukture tijekom 2015. odvijalo se na zadovoljavajući način te je time osigurano kontinuirano obavljanje komunalnih djelatnosti obuhvaćenih Programom održavanja komunalne infrastrukture za 2015. godinu.

KLASA: 363-02/16-01/1

URBROJ: 2158/04-16-01

Ernestinovo, 16. ožujka 2016.

Općinski načelnik

Matija Greif